b'\n_START_ARTICLE_\nBombardier Regina\n_START_SECTION_\nHistorie\n_START_PARAGRAPH_\nP\xc3\xa5 begynnelsen av 1990-tallet ble det offentliggjort en studie laget av den statlige Tekniska h\xc3\xb6gskolan i Stockholm, sammen med, Kalmar Verkstad (Statens J\xc3\xa4rnv\xc3\xa4gar deltok ogs\xc3\xa5). Form\xc3\xa5let med studien var \xc3\xa5 utrede om et bredere vognskrog eller dobbeltdekker var best egnet til \xc3\xa5 \xc3\xb8ke passasjerkapasiteten utfra et \xc3\xb8konomisk synspunkt. KVAB bygde en modell i fullskala som viste at det var teknisk mulig \xc3\xa5 innf\xc3\xb8re fem seter i bredden (muligheten for seks seter ble ogs\xc3\xa5 diskutert) dersom en 3\xc2\xa0450 mm bred vogn ble valgt. (X 2000 er til sammenligning 3\xc2\xa0050 mm bred). 3\xc2\xa0450 mm fikk ikke plass innenfor den gamle svenske vognprofilen med en maksimal bredde p\xc3\xa5 3\xc2\xa0400 mm \xe2\x80\x93 men det viste seg mulig \xc3\xa5 \xc2\xabt\xc3\xb8ye grensene\xc2\xbb noe. Eldre svenske lokaltog av typen X10 hadde allerede fem seter i bredden, men dette ble ansett for som trangt for regiontog (bredde 3\xc2\xa0080 mm)._NEWLINE_For sammenlignings skyld har en Boeing 737 med 6 seter i bredden en gulvbredde p\xc3\xa5  3\xc2\xa0250 mm, det vil si omtrent det samme som Regina. _NEWLINE_Regina er til en viss grad handikapptilpasset siden enkelte vogner har en lavgulvsdel og en heis innenfor d\xc3\xb8ren som kan l\xc3\xb8fte rullestoler til det h\xc3\xb8yere golvniv\xc3\xa5 i resten av toget._NEWLINE_Regina ble opprinnelig utviklet for regiontogstrafikk, men brukes ogs\xc3\xa5 som lokaltog for Uppt\xc3\xa5get og ogs\xc3\xa5 delvis for P\xc3\xa5gat\xc3\xa5g. For den stasjonstette og intensive Stockholms-trafikken viste imidlertid Regina-toget seg \xc3\xa5 ha for d\xc3\xa5rlige akselerasjonsegenskaper. _NEWLINE_Tre av fire boggier i tovognssvarianten er motorisert. For \xc3\xa5 oppn\xc3\xa5 raskere akselerasjon er det mulig \xc3\xa5 f\xc3\xa5 samtlige boggier motorisert._NEWLINE_Drivmotortypen er en trefaset asynkronmotor som reguleres med den siste generasjonen av IGBT-halvledere.\n_START_SECTION_\nTrafikk\n_START_PARAGRAPH_\nReginatogene kj\xc3\xb8res i dag b\xc3\xa5de p\xc3\xa5 korte (lokal-/pendlertog) og p\xc3\xa5 mellomlange (regiontog) strekninger, blant annet av SJ, T\xc3\xa5g i Bergslagen, V\xc3\xa4sttrafik, Veolia Transport og UL. Regina er utviklet for svenske forhold og g\xc3\xa5r i all hovedsak p\xc3\xa5 svenske linjer, men ogs\xc3\xa5 den internasjonale linjen Karlstad \xe2\x80\x93 Oslo trafikkeres av Reginatog. Norges jernbaner har samme kontaktledningsspenning (15 kV 16 2/3 Hz), samme signalsikkerhetsystem (andre optiske signaler) og ellers lignende regler som i Sverige.\n_START_SECTION_\nHastighetsrekorder\n_START_PARAGRAPH_\n26. juli 2006 kom et ombygget Reginatog under en test opp i 281 km/t p\xc3\xa5 rettstrekningen mellom Sk\xc3\xb6vde og  T\xc3\xb6reboda p\xc3\xa5 V\xc3\xa4stg\xc3\xb6tasl\xc3\xa4tten. Dermed ble den gamle svenske hastighetsrekorden p\xc3\xa5 276 km/t, satt av et X 2000-tog forbedret. _NEWLINE_18. juli 2007 ble rekorden igjen forbedret p\xc3\xa5 samme strekning, n\xc3\xa5 med 282 km/t som m\xc3\xa5lt hastighet. _NEWLINE_23. juli 2008 ble rekorden sl\xc3\xa5tt enda en gang. P\xc3\xa5 strekningen Regumatorp -T\xc3\xb6reboda lykkes man med \xc3\xa5 komme opp i 295 km/t. _NEWLINE_Den siste rekorden ble satt 14. september 2008 p\xc3\xa5 V\xc3\xa4stra stambanan nord for Sk\xc3\xb6vde da hastigheten kom opp i hele 303 km/th. Spesialversjonen har ingen kjent egen betegnelse. Det har ogs\xc3\xa5 fraktet vanlige passasjerer, blant annet i T\xc3\xa5g i Bergslagen-nettet, riktignok da kun i vanlige hastigheter. Form\xc3\xa5let med testene er \xc3\xa5 utvikle et nytt svensk h\xc3\xb8yhastighetstog, Gr\xc3\xb6na t\xc3\xa5get. Nye motorer, boggier, str\xc3\xb8mavtagere, samt ett nytt bremsesystem testes. Det nye hurtigtoget er planlagt \xc3\xa5 bli tatt i bruk i 2015, n\xc3\xa5r deler av strekningen Stockholm \xe2\x80\x93 Malm\xc3\xb6 skal vare klar for hastigheter opp til 250 km/t.\n_START_SECTION_\nRegina Intercity\n_START_PARAGRAPH_\nDet statlige SJ bestilte i mai 2008 20 stk Regina-tog best\xc3\xa5ende av fire permanent sammenkoblede vogner. De nye togsettene vil bli innredet for fjerntogstrafikk med fire seter i bredden og kaf\xc3\xa9vogn. De nye togene skal i f\xc3\xb8rste omgang erstatte X2000-togene p\xc3\xa5 eksempelvis strekningene Karlstad\xe2\x80\x93Stockholm og Falun\xe2\x80\x93Stockholm. P\xc3\xa5 denne m\xc3\xa5ten frigj\xc3\xb8res en del X2000-tog som skal settes i trafikk p\xc3\xa5 linjene G\xc3\xb6teborg\xe2\x80\x93Stockholm, Sundsvall\xe2\x80\x93Stockholm og Malm\xc3\xb6\xe2\x80\x93Stockholm. _NEWLINE_De  nye togene kalles for Regina Intercity av produsenten og internt hos SJ kalles de for Alfa. Formelt kommer de til \xc3\xa5 hete X55._NEWLINE_Karosseri, boggier og elutstyr baseres p\xc3\xa5 tidligere versjoner, mens innredning og fargesetting skal ligne X2000 i st\xc3\xb8rst mulig grad._NEWLINE_Togene vil bli omtrent 107 meter lange og ha plass til 245 passasjerer, hvorav 64 i f\xc3\xb8rste klasse. Togene f\xc3\xa5r g\xc3\xa5 i maks 200 km/t, men skal v\xc3\xa6re mulig \xc3\xa5 oppgradere til h\xc3\xb8yere hastigheter.\n_START_SECTION_\nTog til Kina\n_START_PARAGRAPH_\nBombardier har solgt tog til Kina, som utseendemessig ligner Regina. De er cirka 200 millimeter smalere en den svenske varianten. Togene har \xc3\xa5tte vogner og 670 sitteplasser (med fem seter i bredden).'